Stredoeurópska dohoda o voľnom obchode

Stredoeurópska dohoda o voľnom obchode alebo CEFTA (z angl. Central European Free Trade Agreement) je obchodná dohoda medzi Severným Macedónskom, Albánskom, Bosnou Hercegovinou, Moldavskom, Čiernou Horou, Srbskom a misiou UNMIK (v mene Kosova). Predchádzajúcimi členskými štátmi boli Poľsko, Česko, Slovensko, Maďarsko, Bulharsko, Rumunsko, Slovinsko a Chorvátsko.

História 

CEFTA bola založená Poľskom, Maďarskom a Česko-Slovenskom 21. decembra 1992 v Krakove v Poľsku. Slovinsko sa pripojilo k CEFTA v roku 1996, Rumunsko v roku 1997, Bulharsko v roku 1999, Chorvátsko v roku 2003 a Severné Macedónsko v roku 2006.

Prostredníctvom CEFTA zúčastnené krajiny dúfali v mobilizáciu úsilia integrovať sa do inštitúcií západnej Európy prostredníctvom účasti v CEFTA, pripojiť sa k európskym politickým, ekonomickým bezpečnostným a právnym systémom, a tým upevniť demokraciu a slobodný trh.

Všetky zúčastnené krajiny mali predtým podpísať prístupové dohody s EÚ, takže v podstate CEFTA slúži ako príprava na plnohodnotné členstvo v Európskej únii, a všetky krajiny zúčastnené v CEFTA sa stali súčasťou EÚ (Poľsko, Česko, Maďarsko, Slovensko, Slovinsko 1. mája 2004, Bulharsko a Rumunsko 1. januára 2007, Chorvátsko vstúpilo do EÚ 1. júla 2013. Na odporúčanie EÚ budúci členovia pripravujúci sa na vstup do EÚ majú mať založené združenia voľného obchodu. Veľká časť zahraničného obchodu CEFTA je s krajinami EÚ.

V tom istom období ako keď bola budovaná CEFTA, novovzniknuté krajiny získajúce nezávislosť po rozpade Sovietskeho zväzu v Pobaltí vytvorili podobnú organizáciu - Baltic Free Trade Area (BAFTA). Toto prestalo existovať keď sa jeho členovia (Estónsko, Litva a Lotyšsko) pripojili k EÚ 1. mája 2004.

CEFTA 2006 

V súvislosti so vstupom zakladajúcich štátov (Česko, Slovensko, Poľsko, Maďarsko), a Slovinska bolo potrebné prispôsobiť organizáciu novej situácii a zreformovať ju. Členské krajiny sa preto v roku 2006 dohodli na reforme, čím CEFTA nadobudla dnešnú podobu. Dohoda o reforme CEFTA nadobudla platnosť 26. júna 2007 . Zreformovanej organizácii sa hovorí aj CEFTA 2006.

Členovia

Súčasné postavenie 
Všetky členské štáty CEFTA spred roku 2006 okrem Severné Macedónsko sa stali členmi EÚ a odišli z CEFTA. CEFTA bude zachovaná vďaka tomu, že sa do nej združuje zvyšok balkánskych štátov, ktoré už majú absolvovaný kompletný rámec bilaterálnych rokovaní pre Pakt stability pre juhovýchodnú Európu.

Kritériá na členstvo 
Predchádzajúce na základe Poznanskej deklarácie:
 člen svetovej obchodnej organizácie (World Trade Organisation, WTO)
 asociačná zmluva s EÚ s ustanoveniami o budúcom úplnom členstve v EÚ
 Združenie voľného obchodu so súčasnými členskými krajinami CEFTA

Súčasné kritéria na základe rokovaní v Záhrebe v roku 2005:
 členstvo vo svetovej obchodnej organizácie (World Trade Organisation, WTO) alebo záväzok rešpektovania všetkých predpisov WTO
 akákoľvek asociačná zmluva s EÚ
 Združenie voľného obchodu so súčasnými členskými krajinami CEFTA

Kritéria boli znížené, takže Bosna a Hercegovina, Srbsko, Čierna Hora a Moldavsko mohli vstúpiť do organizácie skôr.

Pozri aj 
 Vyšehradská skupina
 Mercosur

Referencia

Externé odkazy 
 Konsolodované znenie Dohody CEFTA
 Webstránka Stredoeurópskej dohody o voľnom obchode (CEFTA)

Európske spoločenstvá